Klein sportnutse begin nou sin maakDie VW T-Cross. Foto: Verskaf Die piepklein sportnuts-segment is nie my gunsteling nie. Ek glo dat ŉ doodgewone luikrug ŉ beter, goedkoper en ligter op brandstof-opsie is – wel meeste van die tyd. Ek praat hier van tjorre soos Ford se EcoSport, Hyundai se Venue en nou ook Volkswagen se T-Cross. Volkswagen het drie spelers – prysgewys, baie naby aan mekaar in dié segment. ŉ Mens kan kies tussen ŉ Polo, T-Cross of intreevlak Golf. Nou begin dit sin maak: Ongeag jou behoeftes is daar ŉ oplossing. Die T-Cross se ontwerp is vir my oulik. Meer só met die R-Line pakket op, maar dit is geen geheim dat ons Suid-Afrikaners altyd die sportiewe ontwerpe verkies nie. Die VW T-Cross. Foto: Verskaf Nog ŉ ding wat VW reg doen is dat die T-Cross nie belaglik hoog en regop is nie. Dis eerder ŉ Polo wat met ŉ 25%-vergroting in die fotostaatmasjien gedruk is. Die binneruim van die T-Cross bied voorwaar baie meer ruimte as wat ek aanvanklik sou dink. Dís die enigste rede hoekom ek sal instem en sê dat die T-Cross ŉ goeie opsie is om van ŉ Polo op te gradeer, want dit bied werklik meer ruimte. Dan kom ons by Volkswagen se bougehalte. ŉ Mens kan regtig nie in die kajuit fout vind nie. Al wat afsteek is die plastiek deurkaarte. Ek sou graag materiaal óf leer daar wou gehad het, maar ek stem geensins saam met ander media wat sê die materiale en gehalte in die kajuit is sleg nie. Die VW T-Cross. Foto: Verskaf Die nuwe digitale instrumente is fantasties. ŉ Mens kan verander wat én hoe al die inligting uitgebeeld word. Die klankstelsel bied CarPlay en Android Auto, daar is spoedkontrole as standaard en ŉ mens kan aanpasbare spoedkontrole kies as opsie. Dit is beslis iets wat ek sou kies in my eie T-Cross. ŉ Mens stel die spoedkontrole na 120 km/h en hy sal dit handhaaf tot daar ŉ voertuig voor jou is – dan sal hy die spoed verminder en daai motor teen ŉ veilige afstand volg tot jy verbygaan – dan gaan hy terug na 120 km/h toe. Saam met die aanpasbare spoedkontrole kom blindekol- en botsingswaarskuwing. In die Highline-model wat ons getoets het is daar ŉ draadlose laaimatjie vir jou foon – maar CarPlay vereis nog die draad. Dit sal wel begin verander in die toekoms soos alle vervaardigers skuif na ŉ Bluetooth en WiFi-koppeling vir CarPlay. Die VW T-Cross. Foto: Verskaf Daar is ongelukkig tans net een enjin in die T-Cross-reeks beskikbaar. Dis VW se 1.0 turbodriesilinderpetrolenjin. Die enjintjie bied 85 kW en 200 Nm. Albei spesifikasievlakke kry VW se 7-spoed dubbelkoppelaarratkas. 0 – 100 km/h neem 10,2 sekondes en die T-Cross sal aanhou draf tot ŉ indrukwekkende 193 km/h. Die enjin voel lekker op die pad, al kwaal wat ek het, is die nuwe programmering van die DSG-ratkas wat die omwentelinge so laag moontlik probeer hou, dan kan die T-Cross dood voel, maar dis maklik opgelos deur om die rathefboom ŉ vinnige stamp te gee, dan is die ratkas in Sport – dan wissel hy vir my in ŉ beter toerestrek as ŉ mens nie net stadig rondploeter nie. In die dorp as mens haastig is, kan die T-Cross dors raak – maar op die oop pad teen 120 km/h sal hy 5,7ℓ/ 100 km handhaaf. Die VW T-Cross. Foto: Verskaf Op die pad is waar die T-Cross uitblink. Die onderstel veg bó sy gewig. Dit voel meer soos ŉ Golf as wat dit soos ŉ Polo voel, so wat VW met die platform uitgerig het, is puik. ŉ Mens is luuks geïsoleer van meeste van die NVH- (Noise Vibration and Harshness) vlakke. Die ritgehalte is lekker sag sonder enige bakrol en die padhouvermoë oorgenoeg vir dié segment voertuig. Ek het ŉ paar langafstand trippies in die T-Cross aangedurf van bó 100 km elk en die en met die T-Cross se aanpasbare spoedkontrole en outoratkas vreet hy die myle op. Die kajuit is lieflik stil en die BeatsAudio-klankstelsel speel vir ŉ vale. As jy so klein sportnutsie wíl hê – dan is die T-Cross beslis ŉ baie sterk mededinger om te oorweeg. Daar behoort vanjaar (as Covid-19 nie al VW se planne vernietig nie) nóg twee T-Cross-modelle in SA te land. ŉ Trendline-handratmodel met 70 kW wat VW probeer om onder R300 000 te prys, en dan die reeksleidende 1.5TSI Highline met 110 kW en 250 Nm. Die reeks lyk só: Die reeks word gedek deur ŉ 3 jaar/ 120 000 km waarborg en 3 jaar/ 45 000 km diensplan Die kompetisie lyk só: 5 jaar/ 90 000 km diensplan 3 jaar/ 45 000 km diensplan 4 jaar/ 60 000 km diensplan 5 jaar/ 100 000 km diensplan 5 jaar/ 100 000 km diensplan 7 jaar/ 200 000 km dryfstelselwaarborg 3 jaar/ 45 000 km diensplan 5 jaar/ 90 000 km diensplan Tussen dié mededingers moet dit opgemerk word dat die Duster en Seltos groter is as al die ander en eintlik in klas van hul eie begin meeding. Ál die mededingers het ŉ sterk punt. Die enigste een waarteen ek sal waarsku is die Ford – hy is baie swaar op brandstof.